Source: https://www.riigiteataja.ee/kohtulahendite_liigitus.html?jaotus=juur.206106664.206108431.206108488.206108495&kokkuvotted=false&jaotusedVaikimisiAvatud=
Timestamp: 2020-04-09 01:38:16+00:00
Document Index: 2003290

Matched Legal Cases: ['Riigikohus ', 'kohus ', 'kohus ', '§ 330', '§ 330', 'Riigikohus ', 'kohus ', '§ 310']

3-2-1-150-03 Riigikohus 22.12.2003
Kui kostja ei ole kohtu nõutud tähtpäevaks ringkonnakohtule vastanud ja toimikus puuduvad andmed, millisele aadressile kostjale apellatsioonkaebus saadeti, peab ringkonnakohus TsMS §-dest 3 ja 298 tulenevalt saatma ise kostjale apellatsioonkaebuse ärakirja.
Ringkonnakohus on rikkunud TsMS § 330 lg-t 6, mis sätestab ringkonnakohtu kohustuse vastata otsuses apellatsioonkaebuse põhjendustele.
Ringkonnakohtu otsuse sissejuhatav osa ei vasta TsMS § 330 lg 2 nõuetele. Kohtuotsuse sissejuhatavas osas peab olema märgitud, kes protsessiosalistest kohtuistungist osa võttis, käesoleva otsuse põhjal pole võimalik seda kindlaks teha. Poole esindaja nime märkimine kohtuotsuse sissejuhatavas osas on vajalik juhul, kui esindaja võttis kohtuistungist osa.
3-2-1-11-01 Riigikohus 27.02.2001
Kui ringkonnakohtu kohtunik leiab, et kaebuselt on riigilõiv vajalikus ulatuses tasumata, määrab ringkonnakohus TsMS § 310 lg 3 kohaselt puuduse kõrvaldamiseks tähtaja.